Zadeva: **Nujno varstvo otrok – na domu**

**Spoštovani starši!**

Za otroke, katerih oba starša opravljata delo, ki je pomembno za delovanje družbe in države v izrednih razmerah (zdravstveni delavci, zaposleni v civilni zaščiti, vojski, policiji ...), bo organizirano nujno varstvo otrok, ki se bo **izvajalo na domu** otroka ali na domu prostovoljca.

Če starši izpolnjujete pogoje, lahko svojega otroka prijavite na e-naslov nada.paj@guest.arnes.si in sicer vsaj 48 ur pred potrebo po varstvu. Prijavi priložite izjavo oz. potrdilo, ki izkazuje upravičenost.

Prosimo, da ob prijavi navedete še naslednje podatke:

|  |  |
| --- | --- |
| **Otrok** |  |
| Priimek in ime |  |
| Starost otroka |  |
| Otrokove posebnosti (dieta, PP ...) |  |
| Varstvo potrebuje (datum, ure): |  |

|  |  |
| --- | --- |
| **Mati/ skrbnik** |  |
| Priimek in ime |  |
| Domači naslov |  |
| Telefonska (mobilna) št. |  |
| Delodajalec in delovno mesto |  |

|  |  |
| --- | --- |
| **Oče/ skrbnik** |  |
| Priimek in ime |  |
| Domači naslov |  |
| Telefonska (mobilna) št. |  |
| Delodajalec in delovno mesto |  |

Nada Paj, ravnateljica

**Iz okrožnice Oddelka za predšolsko vzgojo in izobraževanje MOL, 15. 3. 2020:**

Spoštovani,

na podlagi danes sprejetega odloka vlade o prepovedi zbiranja ljudi v zavodih s področja vzgoje in izobraževanja ter univerzah in samostojnih zavodih, s katerim od jutri do preklica zaradi preprečevanja širjenja nalezljive bolezni COVID-19 prepoveduje zbiranje ljudi v vseh izobraževalnih ustanovah, je do nadaljnjega **ukinjeno kakršnokoli organizirano varstvo otrok**, saj je širjenje virusa COVID-19 najintenzivneje prav preko najmlajših, neposredno ogroženo pa je tudi vse zaposleno osebje. ...

Skladno z odlokom vas pozivamo, da na **nivoju vrtcev in šol:**

* Vaši sodelavci ali drugi mlajši prostovoljci otroka varujejo na **svojem ali otrokovem domu,** skladno z dogovorom med starši in prostovoljcem.
* **Pripravili bomo izjavo**, da starši otroka prevzemajo tveganje, saj delovnopravna zakonodaja in odgovornost ravnatelja v tem primeru ne veljata**.**
* Način varovanja otrok se je po odloku in pismu predsednika vlade spremenil. **Ravnatelji preverite,** ali prijavljeni starši še potrebujejo varstvo v tem primeru, saj se bo varstvo izvajalo na domu otroka ali prostovoljca. ..

...

Zahvaljujem se vam za vašo odzivnost, solidarnost in konstruktivno sodelovanje.

Marija Fabčič, OPVI MOL